обектите в буква а), демаркационната област се състои от:
 i) нападната от вредители зона, включваща най-малко производствения обект, в който е установено наличието на посочения вредител;
 ii)буферна зона от най-малко 30 m около нападнатата от вредители зона.
 3.В демаркационната област компетентният орган или професионалният оператор под официалния надзор на компетентния орган:
 а)за производствени обекти, предназначени за производството на посочените растения за засаждане или за производството на посочените семена:
 i)незабавно отстраняват и унищожават всички заразени партиди от посочените растения за засаждане и, когато е приложимо, посочените семена с произход от тези партиди. Отстраняването и унищожаването се извършват по такъв начин, че да няма риск от разпространение на посочения вредител;
 ii)прилагат специфични хигиенни мерки по отношение на персонала, сградите, инструментите и машините на производствения обект, както и на материалите и транспортните средства, за да се предотврати разпространението на посочения вредител към другите партиди, намиращи се в производствения обект, и към последващите култури на посочените растения или към други производствени обекти;
 iii) унищожават или третират растежните среди най-малко в края на сезона за растеж по такъв начин, че да няма установим риск от разпространение на посочения вредител;
 б)за производствени обекти, предназначени за производството на посочените плодове:
 i)отстраняват и унищожават всички посочени растения от производствения обект най-малко в края на сезона на растеж. Отстраняването се извършва по такъв начин, че да няма установим риск от разпространение на посочения вредител;
 ii) прилагат специфични хигиенни мерки по отношение на персонала, сградите, инструментите и машините на производствения обект, както и на материалите, опаковките и транспортните средства за плодовете, за да се предотврати разпространението на посочения вредител към последващите култури на посочените растения или към други производствени обекти;
 iii)унищожават или третират растежните среди най-малко в края на сезона за растеж по такъв начин, че да няма установим риск от разпространение на посочения вредител;
 4.
 Компетентните органи могат да премахнат дадена демаркационна област и да прекратят прилагането на съответните мерки за ликвидиране, когато след вземане на проби и изследване на посочените растения на последваща култура се установи, че обектът е свободен от посочения вредител за период от най-малко 6 месеца след засаждането на тези растения.“;
 3)в член 7, параграф 1, първа алинея буква б) се заменя със следното:
 „б) те или техните майчини растения са били подложени на вземане на проби и изпитване за посочения вредител от компетентния орган или са били подложени на вземане на проби и изпитване от професионални оператори под официалния надзор на компетентния орган и въз основа на тези изпитвания е било установено, че са свободни от посочения вредител. При изпитването на майчини растения вземането на проби се извършва във възможно най-кратък срок преди първото прибиране на плодовете.
 В случай на съмнение за наличие на посочения вредител вземането на проби и изпитването се извършват само от компетентните органи в съответствие с член 87, параграф 3, буква в) от Регламент (ЕС) 2016/2031;“;
 4)в член 9, параграф 1, буква а) точка ii) се заменя със следното:
 „ii) съответните посочени семена или майчините растения на посочените семена са били подложени на официално вземане на проби и изпитване за